Pterocles

Pterocles  é un xénero de aves da familia dos pteróclidos, chamadas gangas ou cortizois. Inclúe todas as especies da familia excepto dúas especies de Asia central do xénero Syrrhaptes (como a ganga das estepas).

Estas gangas teñen cabezas e pescozos pequenos como os das pombas, pero corpos robustos e compactos. Teñen ás longas e bicudas e ás veces tamén son así as colas. As patas están emplumadas ata as dedas, pero, a diferenza das especies do xénero Syrrhaptes, as dedas non teñen plumas.

As especies de Pterocles teñen un voo rápido e directo, e as bandadas voan ao amencer e solpor ás pozas de auga.

Poñen dous ou tres ovos directamente no chan. Son de cor beixe ou verdoso con marcas crípticas. Todas as especies son residentes.

 Taxonomía 
O xénero Pterocles foi introducido en 1815 polo zoólogo holandés Coenraad Jacob Temminck. O zoólogo inglés George Robert Gray designou despois a ganga de barriga branca (hoxe Pterocles alchata) como especie tipo. O nome do xénero significa 'á espléndida', do grego pteron, 'á' e -klēs, 'notable, espléndida'.

 Especies 
O xénero contén 14 especies existentes:
 Imaxe  Nome común  Nome científico  Distribución120px  ganga de barriga branca Pterocles alchataNorte de África e Oriente Próximo, Turquía, Irán, Iraq e Casaquistán, España, Portugal120px  Pterocles namaquaAngola, Namibia, Zimbabwe, Botswana, Lesotho e Suráfrica120px    Pterocles exustus África do norte e central e sur de Asia120px   Pterocles senegallusMarrocos, Alxeria, Tunisia, Libia, Sudán, Exipto, Eritrea, Somalia, Etiopía, Xibutí, Mali, Mauritania, Chad e Níxer120px  ganga de barriga negra  Pterocles orientalisIberia, noroeste de África, as illas Canarias, Turquía, Irán, Chipre e Israel120px    Pterocles coronatusNorte de África e Oriente Próximo120px   Pterocles gutturalisAngola, Botswana, Eritrea, Etiopía, Kenya, Namibia, Suráfrica, Tanzania, Zambia e Zimbabwe.120px   Pterocles burchelli Angola, Namibia, Botswana, Zambia, Zimbabwe e Suráfrica120px   Pterocles personatusMadagascar120px   Pterocles decoratusEtiopía, Kenya, Somalia, Tanzania e Uganda.120px   Pterocles lichtensteinii Alxeria, Chad, Xibutí, Exipto, Eritrea, Etiopía, Libia, Mali, Mauritania, Marrocos, Níxer, Senegal, Somalia, Sudán, Uganda, Irán, Iraq, Xordania, Omán, Paquistán, Palestina, Arabia Saudita, Israel, Emiratos Árabes Unidos e Iemen.120px   Pterocles bicinctus sur de África.120px   Pterocles indicusBangladesh, India e Paquistán.120px   Pterocles quadricinctus África desde Mauritania e Camerún e ao leste ata Sudán e Uganda
Ademais, coñécese unha especie fósil, Pterocles bosporanus, do Plistoceno temperán de Crimea.

 Notas 

 Véxase tamén 
 Ligazóns externas 
Vídeos de gangas na Internet Bird Collection

Categoría:Pterocliformes